અન્ય પૌરાણિક સ્ત્રીઓ વેદવેદાંગમાં પારંગત હતી, પણ સાવિત્રી તો સ્વયં વેદજનની હતી. બ્રહ્મવૈવર્ત પુરાણ અનુસાર તે સૂર્યની અધિદેવી, મંત્રોની અધિષ્ઠાત્રી દેવી અને વેદોની સાવિત્રીદેવી હોવાના કારણે તેને સાવિત્રી કહે છે. સાવિત્રીએ પોતાનો પરિચય આપતાં કહેલું કે, ‘હું સર્વ વેદોની માતા છું. મારા શરીરમાં રહેલો ને સર્વ અંગોથી સારી પેઠે શોભતો ઋગ્વેદ નામનો વેદ સ્વયં નારાયણ છે. એના હૃદયમાં એના આત્મજનરૂપ પુરુષ છે તે યજુર્વેદરૂપી રહેલા મહાશક્તિશાળી બ્રહ્મા છે. એના ઉરપ્રદેશમાં રહેલો પવિત્ર અને ઉજ્જવળ પુરુષ સામવેદ નામનો વેદ છે. તે રુદ્રરૂપે રહેલો છે. એનું કેવળ સ્મરણ કરવાથી જ પાપનો નાશ થાય છે. (ક્રમશઃ)